Izziņa par atzinumos sniegtajiem iebildumiem

|  |
| --- |
| **par rīkojuma “Par valsts sabiedrības ar ierobežotu atbildību “Strenču psihoneiroloģiskā slimnīca” stratēģisko mērķi” projektu** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 21.05.2019.; 14.06.2019. |
|  |  |
| Saskaņošanas dalībnieki | Finanšu ministrija, Tieslietu ministrija, Pārresoru koordinācijas centrs, Latvijas Brīvo arodbiedrību savienība |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Pārresoru koordinācijas centrs |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Pārresoru koordinācijas centrs.**1. Atbilstoši publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 1.panta pirmās daļas 18.punktam vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Anotācijā pieminētais plānošanas dokuments – konceptuālais ziņojums “Par veselības aprūpes sistēmas reformu”, kas apstiprināts ar Ministru kabineta 2017.gada 7.augusta rīkojumu Nr.394, neietver pasākumus, kurus jāīsteno valsts sabiedrībai ar ierobežotu atbildību “Strenču psihoneiroloģiskā slimnīca” (turpmāk – SPNS). Savukārt 2016.gada 20.decembra informatīvajā ziņojumā “Par sistēmiski svarīgo ārstniecības iestāžu kartējumu un attīstības reformu” SPNS ir iekļauta kategorijā “Slimnīcas, kurās sniedz specializētos stacionāros pakalpojumus”, taču nav izdalīti konkrēti pasākumi, kurus savā darbības jomā īstenotu SPNS. Informatīvajā ziņojumā secināts, ka (33.lpp.) “Saistībā ar tendencēm psihiatrijas jomā būtiska loma ir sabiedrības aizspriedumu mazināšanai pret cilvēkiem ar psihiskiem traucējumiem, kā arī ambulatoro psihiatrijas pakalpojumu attīstīšana, jo psihisko un uzvedības traucējumu ārstēšanā joprojām ir liels stacionārā sniegto pakalpojumu īpatsvars”. No abiem anotācijā minētajiem dokumentiem nav skaidri izsecināmi SPNS uzdevumi nākotnē un attiecīgi projektā piedāvātā vispārējā stratēģiskā mērķa formulējuma pamatojums. Lūdzam papildināt projekta anotāciju ar informāciju par plānošanas dokumentiem sabiedrības garīgās veselības jomā, ja tādi ir, kā arī ar informāciju par SPNS sniegtajiem un attīstībā esošiem vai plānotiem pakalpojumiem. Minētais neattiecas uz ilgstošas sociālās aprūpes un sociālās rehabilitācijas pakalpojumiem, kurus SPNS sniedz pamatojoties uz Ministru kabineta 2008.gada 21.aprīļa noteikumos Nr.288 “Sociālo pakalpojumu un sociālās palīdzības saņemšanas kārtība” ietverto deleģējumu. Ievērojot minēto, lūdzam izvērst anotācijā apsvērumus, kas pamato SPNS vispārējā stratēģiskā mērķa aktualizāciju piedāvātajā redakcijā. | **Ņemts vērā.**Skatīt papildinātu Anotāciju. Psihiatrijas jomā virkne pasākumu paredzēti Psihiskās veselības aprūpes pieejamības uzlabošanas plānā 2019.-2020.gadam, kas tiks izskatīts 2019.gada 18.jūnija Ministru kabineta sēdē. | Kapitālsabiedrība ir vienīgā šāda profila slimnīca Latvijā, kura sniedz veselības aprūpes pakalpojumus psihiatrijas pacientiem, kuri slimo ar tuberkulozi, un nodrošina tuberkulozes pacientu paliatīvo aprūpi, vienīgā psihoneiroloģiskā slimnīca Vidzemes reģionā, kura sniedz ambulatoros un stacionāros veselības aprūpes pakalpojumus psihiatrijas un narkoloģijas pacientiem, tajā skaitā, gan ambulatoro, gan stacionāro psihiatrisko rehabilitāciju, realizē medicīnisko piespiedu līdzekļu – piespiedu ārstēšana vispārējā tipa psihiatriskajā slimnīcā, izpildi, pēc tiesas lēmuma pēc krimināli sodāmu darbību veikšanas. Kapitālsabiedrība no citām psihoneiroloģiskajām slimnīcām atšķiras ar efektīvu psihiatriskās rehabilitācijas darbu stacionārā un “atvērto durvju” principu.Plānots attīstīt ambulatorā dienas stacionāra darbu vienlaikus attīstot multiprofesionālās rehabilitācijas pakalpojumu un uzsākt efektīvas terapijas metodes – elektrokonvulsīvās terapijas metodes pielietošanu ārstniecībā, piedāvājot šo pakalpojumu arī psihoneiroloģiskajām slimnīcām Rīgā un Jelgavā.Ar Ministru kabineta 2008.gada 6.augusta rīkojumu Nr.468 tika apstiprinātas Pamatnostādnes “Iedzīvotāju garīgās veselības uzlabošana 2009.-2014.gadā”[[1]](#footnote-1) ar mērķi nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi. Psihiskās veselības komponentes būtiskā nozīme labas indivīda un sabiedrības veselības nodrošināšanā ir uzsvērta Sabiedrības veselības pamatnostādnēs 2014.–2020.gadam, kuras apstiprinātas ar Ministru kabineta 2014.gada 14.oktobra rīkojumu Nr.589[[2]](#footnote-2). 2017.gadā publicētajā konceptuālajā ziņojumā “Par veselības aprūpes sistēmas reformu”[[3]](#footnote-3) tika iekļauti pasākumi, kas vērsti uz psihiskās veselības pieejamību, veicināšanu un profilaksi. Uzsākto aktivitāšu pēctecība psihiskās veselības jomā un psihiskās veselības aprūpes pakalpojumu turpmākā attīstība tiks nodrošināta Psihiskās veselības aprūpes pieejamības uzlabošanas plāna 2019.-2020.gadam pasākumos. |
|  | 2. Lai sasniegtu stratēģisko mērķi kapitālsabiedrībai ir izvirzīti trīs nefinanšu mērķi:- uzlabot veselības aprūpes pakalpojumu pieejamību;- nodrošināt efektivitāti veselības aprūpes pakalpojumu plānošanā un sniegšanā;- nodrošināt kvalitatīvu veselības aprūpes pakalpojumu sniegšanu;un viens finanšu mērķis - nodrošināt finansiāli stabilu uzņēmuma darbību. | **Pārresoru koordinācijas centrs.**Projekta anotācijā ir izvirzīti SPNS finanšu un nefinanšu mērķi, kas sekmētu vispārējā stratēģiskā mērķa sasniegšanu. Vēršam uzmanību, ka finanšu un nefinanšu mērķus izvirza kapitālsabiedrības vidēja termiņa darbības stratēģijas izstrādes gaitā un tie ir izteikti ar konkrētiem izmērāmiem rādītājiem, kas ir saistīti un raksturo attiecīgās kapitālsabiedrības darbības specifiku un finanšu stāvokli. Saskaņā ar Kapitālsabiedrību pārvaldības likuma 1.panta pirmās daļas 16.punktu nefinanšu mērķi ir kapitālsabiedrības mērķi, kas izriet no kapitālsabiedrībai noteiktā vispārējā stratēģiskā mērķa, tiesību aktiem un politikas plānošanas dokumentiem un ir saistīti ar publiskai personai noteikto funkciju izpildes nodrošināšanu. Savukārt atbilstoši Kapitālsabiedrību pārvaldības likuma 1.panta pirmās daļas 17.punktam finanšu mērķi ir kapitālsabiedrības mērķi, kas saistīti ar tās finanšu darbības stāvokli (tai skaitā rentabilitāte, kapitāla struktūra, apgrozījums, dividendes un peļņa). PKC ieskatā nav nepieciešamības anotācijā izvirzīt kapitālsabiedrības finanšu un nefinanšu mērķus, jo tos var noteikt arī SPNS vidēja termiņa darbības stratēģijas izstrādes procesā, ņemot vērā iepriekš minēto | **Ņemts vērā.**Anotācijā dzēsta informācija par kapitālsabiedrības finanšu un nefinanšu mērķiem. Attiecīgā informācija tiks iekļauta kapitālsabiedrības vidēja termiņa darbības stratēģijā 2019.-2021.gadam. | Dzēsts. |
|  | 1. Pamatojoties uz Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, noteikt valsts sabiedrības ar ierobežotu atbildību “Strenču psihoneiroloģiskā slimnīca” (vienotais reģistrācijas Nr. 50003408181) stratēģisko mērķi – saglabāt, uzlabot un atjaunot iedzīvotāju psihisko veselību, nodrošinot kvalitatīvu, efektīvu, uz pacientu vērstu psihiatrijas un narkoloģijas pakalpojumu sniegšanu iedzīvotājiem Vidzemes reģionā. | **Atkārtota saskaņošana.****Pārresoru koordinācijas centrs.**1. Pārresoru koordinācijas centrs ir izskatījis precizēto Ministru kabineta rīkojuma “Par valsts sabiedrības ar ierobežotu atbildību “Strenču psihoneiroloģiskā slimnīca” stratēģisko mērķi” (VSS-166), tā anotāciju un saskaņo to, ja projekta anotācijas I sadaļas 2.punkts (2.lpp.) attiecībā uz informāciju par VSIA “Strenču psihoneiroloģisko slimnīcu” (turpmāk – SPNS) sniegtajiem pakalpojumiem pacientiem ar tuberkulozes diagnozi tiek papildināts ar šādu tekstu:“Ņemot vērā, ka šādu pacientu daudzums SPNS ir ļoti minimāls un SPNS neveic tuberkulozes ārstēšanu, tad minētais pakalpojums nav uzskatāms par nozīmīgu SPNS pamatdarbības pakalpojumu un netiek iekļauts SPNS vispārējā stratēģiskajā mērķī”. | **Ņemts vērā.**Precizēta rīkojuma projekta redakcija un Anotācijas I sadaļas 2.punkta (2.lpp.) pirmā rindkopa. | Pamatojoties uz Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, noteikt valsts sabiedrības ar ierobežotu atbildību “Strenču psihoneiroloģiskā slimnīca” (vienotais reģistrācijas Nr. 50003408181) stratēģisko mērķi – saglabāt, uzlabot un atjaunot iedzīvotāju psihisko veselību, nodrošinot kvalitatīvu, efektīvu, uz pacientu vērstu psihiatrijas un narkoloģijas pakalpojumu sniegšanu iedzīvotājiem Vidzemes reģionā, kā arī veselības aprūpes pakalpojumu sniegšanu visiem pacientiem, kuriem vienlaicīgi ir psihiski traucējumi un tuberkuloze. |
|  |  | **Pārresoru koordinācijas centrs.**2. Pārresoru koordinācijas centrs ir izskatījis precizēto Ministru kabineta rīkojuma projektu “Par valsts sabiedrības ar ierobežotu atbildību “Strenču psihoneiroloģiskā slimnīca” stratēģisko mērķi” (turpmāk - rīkojuma projekts), tā sākotnējās ietekmes novērtējuma ziņojumu (anotāciju) (turpmāk – anotācija) un aicina Veselības ministriju pārskatīt, nepieciešamību iekļaut valsts sabiedrības ar ierobežotu atbildību “Strenču psihoneiroloģiskā slimnīca” (turpmāk – SPNS) vispārējā stratēģiskā mērķī vārdus “kā arī veselības aprūpes pakalpojumu sniegšanu visiem pacientiem, kuriem vienlaicīgi ir psihiski traucējumi un tuberkuloze”. Vēršam uzmanību, ka PKC piekrita sākotnējai SPNS vispārējā stratēģiskā mērķa redakcijai. Savukārt, anotācijā lūdzam pievienot informāciju, uz kāda pamata (plānošanas dokuments, līgums u.tml.) SPNS sniedz pakalpojumus pacientiem, kuriem vienlaicīgi ir psihiski traucējumi un tuberkuloze. | **Ņemts vērā.**Ņemot vērā to, ka PKC atsauca savu izteikto priekšlikumu, informāciju par pacientiem, kuriem vienlaicīgi ir psihiski traucējumi un tuberkuloze, iekļaujot anotācijā (skat. Atkārtota saskaņošana 1.), rīkojuma projekta redakcija precizēta atbilstoši sākotnēji sūtītajai redakcijai.Anotācijas I sadaļa papildināta ar informāciju uz kāda pamata SPNS sniedz pakalpojumus pacientiem, kuriem vienlaicīgi ir psihiski traucējumi un tuberkuloze. | Skatīt papildinātu Anotācijas I sadaļas 2.punkta (2.lpp.) otro rindkopu. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ligita Roze

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Kapitālsabiedrību un investīciju uzraudzības nodaļas vecākā referente |
| (amats) |
| Tālrunis 67876157; fakss 67876002 |
| (tālruņa un faksa numurs) |
| Ligita.Roze@vm.gov.lv |
| (e-pasta adrese) |

1. <http://polsis.mk.gov.lv/documents/2753> [↑](#footnote-ref-1)
2. <http://polsis.mk.gov.lv/documents/4965> [↑](#footnote-ref-2)
3. <https://likumi.lv/ta/id/292718-par-konceptualo-zinojumu-par-veselibas-aprupes-sistemas-reformu> [↑](#footnote-ref-3)